【官宣】好波有好報 艾美利獲續長約
2024年05月28日 11:01
東網電視
更多新聞短片
艾美利領軍能力出色。(Getty Images)
阿士東維拉今季英超表現出色，以第4位過終點，相隔41年再獲歐聯入場券，領隊艾美利居功厥偉，會方宣布開出長約綁實呢位52歲西班牙名帥，雙方正式續約至2029年。
艾美利2022年10月臨危受命，成為維拉主帥之後，成功帶領球隊走出低谷，今季英超更加獲得第4位，可以參加下屆歐聯，佢續約後話：「我好開心可以行出呢一步(續約)，肩負領導球隊責任，球會上下同我有相同願景及目標，維拉隊內充滿化學作用，球迷嘅支持亦令球員有家嘅感覺，好高興可以繼續呢段旅程。」
阿士東維拉主席沙維利斯大讚艾美利為球隊注入特別元素，未來發展值得令人期待。